**ประกาศรับสมัครลูกจ้าง**

**สังกัด สำนักงานวิจัย นวัตกรรมและพันธมิตร**

--------------------------------------------------------

ด้วยสำนักงานวิจัย นวัตกรรมและพันธมิตร (สวนพ.) มีความประสงค์รับสมัครลูกจ้าง จำนวน 1 ตำแหน่ง โดยปฏิบัติงานด้านยุทธศาสตร์วิจัย ณ สำนักงานวิจัย นวัตกรรมและพันธมิตร มหาวิทยาลัยเทคโนโลยีพระจอมเกล้าธนบุรี (บางมด)

**คุณสมบัติ**

1. สำเร็จการศึกษาระดับปริญญาโท สาขาทางวิศวกรรมศาสตร์ วิทยาศาสตร์ หรือสาขาที่เกี่ยวข้อง
2. มีกรอบความคิดเปิดกว้างและยืดหยุ่น (Growth Mindset and Resilience Mindset) ที่สามารถเรียนรู้สิ่งใหม่ ๆ และปรับตัวได้อยู่เสมอ
3. สามารถทำงานเป็นทีมได้ (Teamwork)
4. มีทักษะความคิดเชิงระบบ (Systematic Thinking)
5. มีทักษะการจับใจความ สื่อสาร และถ่ายทอดข้อมูลให้ผู้อื่นเข้าใจ
6. สามารถใช้ภาษาอังกฤษในการสื่อสาร (ฟัง พูด อ่าน เขียน) ได้ในระดับดี

**สาระสำคัญของงานโดยสรุป**

ดำเนินการสนับสนุนกลไกการพัฒนาและส่งเสริมความก้าวหน้าบุคลากรวิจัย เพื่อให้สอดคล้องกับแนวทางและความเข้มแข็งด้านวิจัยของมหาวิทยาลัย และสนับสนุนให้เกิดงานวิจัยเชิงบูรณาการภายใต้ประเด็นยุทธศาสตร์วิจัย มจธ. (KMUTT Strategic Research Themes) สนับสนุนการวิเคราะห์ข้อมูล เพื่อส่งเสริมความเข้มแข็งทางการวิจัยของมหาวิทยาลัย ช่วยรวบรวมข้อมูลเพื่อจัดทำนโยบาย แผนงานวิจัย และยุทธศาสตร์วิจัยของมหาวิทยาลัย จัดทำและวิเคราะห์แผนกลยุทธ์และแผนงบประมาณของสำนักงานวิจัย นวัตกรรมและพันธมิตร

**หน้าที่และความรับผิดชอบที่ต้องปฏิบัติ (เรียงตามลำดับความสำคัญก่อนหลัง)**

1. จัดทำกลไกสนับสนุนการพัฒนาและส่งเสริมความก้าวหน้าบุคลากรวิจัย เพื่อให้สอดคล้องกับแนวทางและความเข้มแข็งด้านวิจัยของมหาวิทยาลัยที่สอดคล้องกับยุทธศาสตร์ประเทศ และดำเนินการสนับสนุนการพัฒนาบุคลากรวิจัยผ่านกิจกรรมต่างๆ อาทิ โครงการพัฒนาศักยภาพและความสามารถนักวิจัยรุ่นเยาว์และรุ่นกลาง
2. สนับสนุนการดำเนินการภายใต้ประเด็นยุทธศาสตร์วิจัย มจธ. (KMUTT Strategic Research Themes) ติดต่อประสานงาน และสนับสนุนอาจารย์ นักวิจัย เพื่อให้เกิดงานวิจัยในลักษณะบูรณาการ
3. จัดประชุมระดมสมองเพื่อให้อาจารย์และนักวิจัยได้แลกเปลี่ยนประสบการณ์ความรู้ที่เกี่ยวข้อง และสร้างความร่วมมือด้านวิจัยทั้งภายในและภายนอกมหาวิทยาลัย
4. จัดทำและวิเคราะห์แผนกลยุทธ์และแผนงบประมาณของสำนักงานวิจัย นวัตกรรมและพันธมิตร
5. ช่วยวิเคราะห์แนวทางและความเข้มแข็งด้านวิจัยของมหาวิทยาลัยที่สอดคล้องกับยุทธศาสตร์ประเทศ
6. ช่วยจัดทำกลไกการสนับสนุนงานวิจัยและการบริหารจัดการงานวิจัย และวางแนวทางการปฏิบัติตามกลไกที่เสนอ ตลอดจนการติดตามและประเมินผล
7. ติดต่อประสานงานกับบุคคลและหน่วยงานต่าง ๆ ทั้งภายในและภายนอกมหาวิทยาลัยในเรื่องที่เกี่ยวกับภารกิจข้างต้น
8. ปฏิบัติงานอื่น ๆ ตามที่ได้รับมอบหมาย

**เอกสารประกอบการสมัคร**

- Curriculum Vitae (CV)

- สำเนาใบแสดงผลการเรียน (transcript) ระดับปริญญาตรีและโท

- สำเนาปริญญาบัตรระดับปริญญาตรีและโท

- สำเนาบัตรประชาชน และสำเนาทะเบียนบ้าน

- ผลทดสอบบุ คลิกภาพที่ 1 MBTI (The Myers–Briggs Type Indicator : <https://bit.ly/3CbQdO2>

 (ผู้สมัครทำการทดสอบและส่งผล)

- [ผลทดสอบบุคลิกภาพที่ 2](https://th.vonvon.me/quiz/11498) The DISC Styles : <https://bit.ly/3EeWc6p> (ผู้สมัครทำการทดสอบและส่งผล)

- สำเนาผลการทดสอบทักษะภาษาอังกฤษ (ถ้ามี)

- เอกสารอื่น ๆ ที่เกี่ยวข้อง (ถ้ามี)

**สถานที่ปฏิบัติงาน**

สำนักงานวิจัย นวัตกรรมและพันธมิตร มหาวิทยาลัยเทคโนโลยีพระจอมเกล้าธนบุรี ถนนประชาอุทิศ
แขวงบางมด เขตทุ่งครุ กรุงเทพฯ

**กำหนดการรับสมัคร**

ตั้งแต่บัดนี้ - วันที่ 31 มกราคม 2565

**วิธีการสมัคร**

1. สมัครทาง E-mail ได้ที่ คุณขนิษฐา สุขพรต (kanitha.suk@kmutt.ac.th)
2. สอบถามรายละเอียดเพิ่มเติมที่ คุณทิยดา ปิยะวงษ์ณรัตน์ (thiyada.piy@mail.kmutt.ac.th) หรือคุณศุภวัช ปิ่นแก้ว (supawach.pin@mail.kmutt.ac.th) โทร. 0-2470-9651